KS Daily View 27 ก.ย. 2022
27 กันยายน 2565

KS Daily View 27.09.2022 > สินทรัพย์เสี่ยงถูกกดดันจาก Fed เน้นหุ้นกลุ่มที่ได้ประโยชน์จากจีนเปิดประเทศ/ Anti Commodity SET วันนี้คาด 1616 -1630 จุด หุ้นแนะนำ LH
ประเด็นที่เกิดขึ้นเมื่อวาน
ต่างประเทศ : ไม่มีปัจจัยอะไรใหม่ประเด็นที่มีผลต่อการเคลื่อนไหวของแต่ละสินทรัพย์ยังเป็นเรื่องเดิมคือ Fed ส่งสัญญาณ Hawkish ในการประชุมกลางอาทิตย์ที่แล้วและความกังวลโอกาสเกิด Recession ที่เพิ่มขึ้น โดยตลาดหุ้นสหรัฐเข้าสู่ภาวะตลาดหมี(Bear Market) อีกครั้งคือผลตอบแทนติดลบราว 21%นับตั้งแต่ต้นปี  โดยเมื่อวานดัชนี Dow Jones -1.1%DoD, NASDAQ -0.6% โดยกลุ่ม Real Estate -2.63% Energy -2.6%, Utilities -2.43%, Financials -1.7%, Materials -1.6%  ส่วน USD แข็งค่าต่อ (+0.9%DOD อยุ่ที่ 114.1 จุด) หนุนค่าเงินบาท/ดอลลาร์อ่อนค่าต่อแตะ 37.9 บาท เช่นเดียวกับค่าเงินหยวนจีนอ่อนค่าสุดในรอบ 14 ปี อยู่ที่ 7.13  อีกฝั่งนึง USD แข็งค่าเป็นปัจจัยกดดันราคาน้ำมันดิบ BRENT -2.4% ปิดที่ 84.06 เหรียญฯลฯ และทำจุดต่ำสุดตั้งแต่ กลาง เดือน ม.ค.22
ในประเทศ : SET Index เมื่อวานปิด 1621 จุด (-0.64%DoD) Sector ที่ปรับลงหลักๆ คือ กลุ่มพลังงาน BANPU -4.5% PTTEP -2.6% TOP-1.8%, โรงไฟฟ้า BCPG -5.4% Sector ที่ขึ้นเด่นคือกลุ่มประกัน TLI+1.2%  กลุ่ม ICT อาทิ ADVANC+2.8% ส่วนประเด็นอื่นๆ คือ ตัวเลขส่งออกของไทย  ส.ค. 2022 (+7.5% YoY) ออกมาตามคาด การส่งออกสินค้าเกษตร (+4.6% YoY) ได้แก่ ข้าว (+28% YoY), อาหารสัตว์เลี้ยง (+25.5%)บวกกับ ASIAN  ,ถุงมือยางลดลง (-46.7%) ลบกับ STGT
ประเด็นที่ต้องติดตามในสัปดาห์นี้
ต่างประเทศ : ความเห็นของประธาน Fed แต่ละสาขาต่อทิศทางเศรษฐกิจและดอกเบี้ย โดยคืนนี้คือ Fed Bullard และท่านอื่นๆในช่วงที่เหลือของสัปดาห์
ในประเทศ :  วันนี้ติดตาม
1.) การประชุม ครม.ประเด็นที่จะมีการพิจารณาคือ 1.1)หลังจากที่รัฐบาลมีภาระเข้าไปแบกรับหนี้สินจากการอุดหนุนราคาน้ำมันดีเซล และก๊าซหุงต้มรวมเกินแสนล้านบาท โดยคาดครม.ให้กรอบในการกู้เงินวงเงิน 1.5 แสนล้านบาทโดยให้กระทรวงการคลังค้ำประกัน  1.2)การเป็นเจ้าภาพจัดกีฬาซีเกมส์ ครั้งที่ 33 พ.ศ.2568  และงานอาเซียนพาราเกมส์ พ.ศ.2568 มองเป็นบวกต่อกลุ่มท่องเที่ยว สายการบิน ฯลฯ   1.3) มาตรการดึงดูดต่างชาติกลุ่มเป้าหมายรายได้สูงและทักษะสูง(LTR) เข้ามาอยู่ในประเทศ  มองเป็นบวกต่อกลุ่มท่องเที่ยว กลุ่มอสังหา
2.) ติดตามการประชุม กนง. ของไทยวันพุธที่ 28 ก.ย. คาดปรับขึ้นดอกเบี้ย 25bps. เป็น 1.00% โดยให้น้ำหนักในรอบนี้ ธนาคารพาณิชย์จะมีการปรับอัตราดอกเบี้ยเงินกู้ตามในรอบนี้ ?โดยทุกๆ 25bps. ของดอกเบี้ยที่ปรับขึ้นจะเป็นบวกกับกำไรสุทธิ 2023 ของธนาคารใหญ่ 5%-7% ธนาคารเล็ก -2% ถึง +1% ส่วน Finance จะ impact -2% ถึง -5%  โดย KS ประเมินหากรอบนี้ กนง.ขึ้นดอกเบี้ยนโยบายตามคาด แต่ยังไม่ปรับขึ้นดอกเบี้ยเงินกู้  คาดเงินบาทมีโอกาสทะลุ 38 บาท  และคาดกลุ่มธนาคารพาณิชย์ขนาดใหญ่จะเกิด Sell on fact
3.) ติดตามศาลรัฐธรรมนูญจะนัด 30 ก.ย. ชี้ปมวาระ 8 ปีของนายก  ทำให้ต้องให้น้ำหนักการเมืองนอกสภาอาจเป็นปัจจัยกดดันตลาดหุ้นไทย
กลยุทธ์การลงทุน :
KS ประเมินตลาดหุ้นไทยวันนี้คาดยังมีแรงกดดันจากแรงขายในกลุ่มพลังงาน ตามราคาน้ำมันดิบที่ลงทำจุดต่ำสุด กลางเดือน ม.ค.22   และเงินบาทที่อ่อนค่าใกล้แตะ 38 บาท อาจทำให้ Flow ไหลออกประเมินดัชนีหุ้นไทยแกว่งตัวในกรอบแนวรับ  1,600 และ 1616 จุด และแนวต้านคาด 1,655 จุด  แต่อย่างไรก็ตามยังคงมุมเดิมว่าตลาดหุ้นไทยจะยัง Outperform หรือลงน้อยกว่าตลาด เห็นได้จาก SET Index ยังไม่ทำ New low
Theme การลงทุนสัปดาห์  :
1.) ธีมเปิดเมืองในไทย แนะนำ BA , BJC
2.) ธีมจีนเตรียมเปิดประเทศ ติดตามมาตรการกระตุ้นเศรษฐกิจเพิ่มเติมหลัง ปธน.สิจิ้นผิงต่อเทอมที่ 3 ช่วงกลางเดือน ต.ค.  คาดจะบวกต่อหุ้นที่ได้ประโยชน์จีนฟื้น อาทิ PSL, SCGP,  AOT, SPA, EKH
3.) ธีม Credit Carbon หลักๆ คือกลุ่มโรงไฟฟ้า
4.) กลุ่มธนาคาร ได้ประโยชน์จากโอกาส กนง.ปรับขึ้นดอกเบี้ย  SCB   3.)กลุ่ม Anti Commodity  คาดได้ประโยชน์จากราคาพลังงานปรับลง แนะนำ : OR, PTG, BGRIM
ประเมินตลาดหุ้นไทยวันนี้คาด 1616 -1630 จุด หุ้นแนะนำ LH
Top pick :
LH(ราคาทางพื้นฐาน 9.4 บาท)
1.) การเปิดตัวโครงการใหม่และยอดขายงวด 3Q22  ยังคงอยู่ในเกณฑ์ที่ดี และบริษัทฯ มีความมั่นใจมากที่จะบรรลุเป้ายอดขายปี 2565 ที่ 3.1 หมื่นลบ. และการขายสินทรัพย์ในสหรัฐฯ ยังคงมั่นใจว่าจะเกิดขึ้นในงวด 4Q22
2.) การตอบรับที่ดีเกินคาดของโรงแรม แกรนด์ เซ็นเตอร์พอยท์ สเปซ พัทยา  เดือน ส.ค.2565 อัตราการเข้าพักที่สูงมากถึง 90% และอัตราค่าห้องพักเฉลี่ยต่อคืน(ADR) ที่ 6,500 บาท ซึ่งสูงกว่าเป้าอัตราการเข้าพัก (OCR) ที่ประเมินไว้ที่ 40-50% และ ADR ที่ 5,000 บาท ทำให้โรงแรมสามารถทำกำไรสุทธิได้ตั้งแต่เดือนแรก เรามองยังมี upside risk ต่อประมาณการกำไรปี 2022
3.) LH เหมาะสำหรับนักลงทุนระยะยาวที่ต้องการผลตอบแทนจากเงินปันผลที่สูงคาด 7.2%ในปีนี้ และ 7.3% ในปี 2023
รายงานตัวเลขเศรษฐกิจ
วันอังคาร ติดตาม ตัวเลข Durable Goods Order เดือน ส.ค. ของสหรัฐฯ คาด -0.5% MoM ตัวเลข New Home Sales เดือน ส.ค. ของสหรัฐฯ คาด -0.5% MoM เป็น 0.5 ล้านหลัง ตัวเลข CB Consumer Confidence Index เดือน ส.ค. ของสหรัฐฯ คาด 104 จุด (+0.8% MoM) ถ้อยแถลงของ Fed Evans และถ้อยแถลงของ Fed Bullard
วันพุธ ติดตามการประชุม กนง. ของไทยคาดปรับขึ้นดอกเบี้ย 25bps. เป็น 1.00% ตัวเลข GfK Consumer Confidence เดือน ต.ค. ของเยอรมัน คาด -39 จุด (แย่ลงจากเดือนก่อนหน้าที่ -36.5 จุด) ตัวเลข Pending Home Sales เดือน ส.ค. ของสหรัฐฯ คาด -1% MoM เป็น 259K ถ้อยแถลงของ Fed Bostic, Fed Bullard และ Fed Evans และปริมาณสต๊อกน้ำมันดิบรายสัปดาห์ของสหรัฐฯ
วันพฤหัสฯ ติดตามตัวเลขผลผลิตภาคอุตสาหกรรมของไทยเดือน ส.ค. คาด +11.2% YoY ตัวเลขเงินเฟ้อของเยอรมัน เดือน ก.ย. คาด +1.1% MoM และ +9.5% YoY ตัวเลขการขอรับสวัสดิการว่างงานรายสัปดาห์ของสหรัฐฯ คาด 215K ถ้อยแถลงของ Fed Lane, Fed Mester, และ Fed Daly
วันศุกร์ ติดตามศาลรัฐธรรมนูญจะนัด 30 ก.ย. บ่ายสามโมง ชี้ปมวาระ 8 ปีของนายกฯ ตัวเลขดุลบัญชีเดินสะพัดเดือน ส.ค. ของไทย คาด -4.8 พันล้านเหรียญสหรัฐฯ ตัวเลข NBS Manufacturing PMI ของจีนเดือน ก.ย. คาด 49.8 จุด (+0.8% MoM) ตัวเลข Caixin Manufacturing PMI ของจีนเดือน ก.ย. คาด 49.8 จุด (+0.6% MoM) ตัวเลข NBS Non manufacturing PMI ของจีนเดือน ก.ย. คาด 52.8 จุด (ทรงตัว MoM) ดัชนีความเชื่อมั่นผู้บริโภคของญี่ปุ่นเดือน ก.ย. คาด 34 จุด (+4.6% MoM) ตัวเลข Retail Sales เดือน ส.ค. ของเยอรมัน คาด -1% MoM และ -5.1% YoY ตัวเลขเงินเฟ้อของยูโรโซน เดือน ก.ย. คาด +1% MoM และ +9.6% YoY ตัวเลขอัตราการว่างงานของยูโรโซน เดือน ส.ค. คาด 6.6% ตัวเลข Personal income ของสหรัฐฯ เดือน ส.ค. คาด +0.3% MoM ตัวเลข Personal spending ของสหรัฐฯ เดือน ส.ค. คาด +0.2% MoM ตัวเลข PCE Price index เดือน ส.ค. คาด +0.1% MoM และ +6.2% YoY ตัวเลข Core PCE Price index เดือน ส.ค. คาด +0.4% MoM และ +4.7% YoY ตัวเลข Michigan Consumer Sentiment Index เดือน ก.ย. คาด 59.5 จุด (+2.2% MoM)
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดเลย >> https://bit.ly/3eC98sz
Follow us :
LINE :  http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp
#KS #KSecurities #ลงทุน #Investment #KSTODAY